जेरै राइजोनि सिङाव थानाय गासै नन प्रविनचियेलाइज सोलोंथाय फसंथानफोरखौ प्रविनचियेलाइज खालामनानै होनागौनि दाबि दैखांनाय,ट्राइबेल ओनसोलफोराव बरʼ एस आइ आरो डि आइ थिसननांगौनि दाबि दैखांनाय,बडʼलेण्ड गावखुंथाइयारि हालामनि सिङाव सोरखारि मेडिकेल कलेज,सोरखारि इन्जिनियार कलेज,भेटेरिनारि कलेज,साइन्स कलेज आरो आयुरबेदिक कलेज गायसंनांगौनि दाबि,राइजोनि गुबुन गुबुन फरायसालिमाफोराव आरो हायार सेकेण्डारीफोराव बरʼ बिफाननि बिबुंगोराफोर थिसननांगौनि दाबि,बडʼलेण्डनि राजथावनि कʼकराझाराव गंसे मुलुग सोलोंसालि गायसंनानै होनांगौनि दाबि राइजोनि गुबुन गुबुन फरायसालिफोराव लांदां जानानै थानाय फोरोंगिरिनि मासिखौ सुफुंनानै होनांगौनि दाबि आरो बेबायदिनो माखासे दाबिफोरखौ मिरु खालामबोनानै बरʼ फरायसा आफादा सोरखारनि खाथियाव बिखʼबोदों ।